Nensi Freyzer

Nensi Freyzer (; ) — Amerikalı yazıçı, feminist, filosof və sosial nəzəriyyəçi. O, sosial ədalət, feminist nəzəriyyə, iqtisadi bərabərlik və cinsiyyətin siyasi və sosial strukturlardakı rolu mövzularında geniş tədqiqatlar aparmışdır. Freyzerin əsərləri əsasən ədalət anlayışını yenidən düşünmək və müasir kapitalist cəmiyyətdəki ədalətsizlikləri ortaya qoymaq üzərində cəmlənir. 

O, Nyu Yorkdakı "New School"da fəlsəfə professorudur. Freyzer şəxsiyyət siyasətini tənqid etməsi və ədalət anlayışı üzərində işi ilə məşhurdur. Feminizmin siyasi dəyərlərini bölüşərkən, professor buna baxmayaraq, müasir liberal feminizmi sosial ədalət məsələlərindən çox uzaq olduğu üçün ardıcıl olaraq tənqid edir. Üç ölkənin dörd universiteti Freyzeri fəxri doktoru adına layiq görülüb. 2010-cu ildə Freyzer Amerika Fəlsəfə Assosiasiyasından Sosial Fəlsəfə üzrə Alfred Şhuts Mükafatını aldı.  2017-2018-ci illərdə Freyzer Amerika Fəlsəfə Assosiasiyasının Şərq bölməsinin prezidenti vəzifəsində çalışıb.

 Həyatı 
Nensi Freyzer 20 may 1947-ci ildə Merilend ştatının Baltimor şəhərində anadan olub. Onun atası yəhudi, anası isə katolik idi. Bu da onun dünya görüşünə mühüm təsir göstərib. Freyzer 1969-cu ildə Brin Mar kollecində fəlsəfə üzrə bakalavr dərəcəsini və 1980-ci ildə CUNY Mərkəzində fəlsəfə üzrə fəlsəfə doktoru dərəcəsini alıb. Freyzer 1995-ci ildə "The New School"a qoşulmazdan əvvəl uzun illər Şimal-Qərb Universitetində fəlsəfə kafedrasında dərs deyib. Məqalələr və monoqrafiyalar dərc etməklə yanaşı, Freyzer həm də tənqidi və demokratik nəzəriyyənin beynəlxalq jurnalı olan "Constellations"ın redaktoru kimi fəaliyyət göstərmişdir.

Nensi Freyzerin ədalət və sosial dəyişiklik anlayışları, cəmiyyətin istismar, cinsiyyətçilik və sosial təcridçilik kimi strukturlarını anlamağa yönəlib. O, multidimensional ədalət (həm iqtisadi, həm də sosial ədalət) yanaşmasını müdafiə edərək bu iki sahənin bir-biri ilə əlaqəsini vurğulamışdır. Onun ən mühüm töhfələrindən biri "yenidən bölüşdürmə" (redistribution) və "tanıma" (recognition) konseptlərini birləşdirərək sosial ədalətin çoxsahəli yanaşmasını inkişaf etdirməsidir.

Nensi Freyzerin əsas kitabları onun ədalət və cəmiyyət anlayışlarını formalaşdıran və geniş auditoriyaya təqdim edən əsərləridir:
 "Redistribution or Recognition? A Philosophical Exchange" (2003) – bu əsərində Freyzer, həm Tanıma, həm də Yenidən Bölüşdürmə prinsiplərinin sosial ədalət siyasətində necə işlədiyini tədqiq edir və bu mövzuda Aksel Honnet ilə geniş müzakirələr aparır.
 "Fortunes of Feminism: From State-Managed Capitalism to Neoliberal Crisis" (2013) – Freyzer bu kitabda neoliberal kapitalizm dövründə feminist hərəkatının necə dəyişdiyini və sosialist feminist yanaşmanın əhəmiyyətini izah edir.
 "The Old Is Dying and the New Cannot Be Born: From Progressive Neoliberalism to Trump and Beyond" (2019) – bu əsərində neoliberal siyasətin sosial, iqtisadi və siyasi təsirlərini analiz edərək, müasir dünya müharibələri və siyasi dəyişikliklər üzərində geniş müzakirə aparır.

 İstinadlar 

 Xarici keçidlər 
 Нэнси Фрейзер: Маркс и феминизм (интервью)
 Нэнси Фрейзер. Противоречия капитала и заботы
 Американское междуцарствие. Интервью с Нэнси Фрейзер
 Пандемия как идеальный шторм капиталистической иррациональности. Интервью с Нэнси Фрейзер
 Essay «Rethinking Recognition», New Left Review 3, May-June 2000.
 Essay «On Justice: Lessons from Plato, Rawls and Ishiguro», New Left Review 74, March-April 2012.
 Essay «Transnationalizing the Public Sphere», March 2005.
 «The New School For Social Research»
 Feminism, Capitalism, and the Cunning of History, lecture by Nancy Fraser (video, 55:33 min.), French Sociology Association Congress, Paris, April 17, 2009.
 Interview with Nancy Fraser: Justice as Redistribution, Recognition and Representation, in Barcelona Metropolis, March 2009.
 Interview with Nancy Fraser: Global Justice and the Renewal of Critical Theory
 Critical Governance Conference — Prof Nancy Fraser Interview, University of Warwick, 2011
 A 2019 Theorypleeb interview series focusing on Capitalism: A Conversation in Critical Theory

Kateqoriya:İrlandəsilli amerikalılar